| יחסי איטליה–ישראל |
| --- |
| איטליהאיטליה | ישראלישראל |
| 

לחצו כדי להקטין חזרה

לחצו להגדלה

 |
|  |  |
| **איטליה** | **ישראל** |
| **שטח (בקילומטר רבוע)** |
| 301,340 | 22,072 |
| **אוכלוסייה** |
| 58,754,931 | 9,855,000 |
| **תמ"ג (במיליוני דולרים)** |
| 2,010,432 | 522,033 |
| **תמ"ג לנפש (בדולרים)** |
| 34,217 | 52,971 |
| **משטר** |
| רפובליקה פרלמנטרית | דמוקרטיה פרלמנטרית |
|  |  |

הנשיא ראובן ריבלין מקבל את כתב האמנתו של שגריר איטליה הנכנס, ג'יאנלואיג'י בנדטי, אוקטובר 2017
**יחסי איטליה–ישראל** הם היחסים הרשמיים בין איטליה למדינת ישראל. ישראל ואיטליה ביססו את קשריהן מיחסים זהירים לאחר הקמת מדינת ישראל, יחסים שידעו עליות ומורדות, עד ליחסי הידידות הקרובים השוררים ביניהן כיום.

שתי המדינות מחזיקות שגרירויות; שגרירות ישראל ברומא, בירת איטליה, ושגרירות איטליה בתל אביב בישראל. בין המדינות פועלת לשכת מסחר ותיקה הדואגת לקשרי הסחר המפותחים בין שתי המדינות. כמו כן, ישראל ואיטליה מקיימות קשרים רחבים בפן הצבאי, הכלכלי, החינוכי והמדעי-טכנולוגי.

יחסים דיפלומטיים
----------------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
דוד בן-גוריון עם רנדולפו פיצ'יארדי, הפוליטיקאי האיטלקי הראשון שביקר בישראל. (שנת 1958)
גולדה מאיר מקבלת את פניו של שר החוץ האיטלקי, ג'וזפה מדיצ'י, בלשכתה בירושלים, 26 במרץ 1973
היחסים הדיפלומטיים בין איטליה וישראל כוננו לאחר הכרת איטליה במדינת ישראל בינואר 1949. ישראל מינתה את אריה אורון לקונסול ברומא, באפריל מונה שלמה גינוסר לציר ישראל באיטליה, ובנובמבר 1949 הגיע לישראל ציר איטליה הראשון, אנריקו אנצילוטי..

ב-1956 הועלה דרג היחסים בין המדינות לשגרירות.

בסוף שנות ה-50, הקפידה איטליה לנהל מדיניות זהירה עם ישראל. בשנים אלו היא ניסתה לרכוש את אמונן של מדינות ערב ולבסס לעצמה מעמד נכבד במזרח התיכון. להסתייגות של איטליה מישראל תרם גם החשש שלה מהצטרפות של ישראל לארגונים כלכליים אירופיים, שמא מוצרי החקלאות של מדינת ישראל, יתחרו בייצוא החקלאי שלה ויפגעו בו. מנגד, ראתה ישראל באיטליה בעלת ברית חשובה באזור הים התיכון. ביקורה של שרת החוץ, גולדה מאיר ברומא באוגוסט 1958 והזמנתה לארח את מנהיגי איטליה בישראל, הם הוכחה לכך.

לאחר ניתוק היחסים הדיפלומטיים בין אוגנדה לישראל ב-1972, הייתה איטליה למעצמה מעניקת חסות עבור האינטרסים הישראלים באוגנדה.

שגריר איטליה אלדו פירנטוני נפגש עם הנשיא שזר ושרת החוץ גולדה מאיר בבית הנשיא בירושלים, מרץ 1964
ב-12 ביולי 2001, ביקר ראש ממשלת ישראל אריאל שרון באיטליה. הביקור התקיים בשיאה של האינתיפאדה השנייה, במטרה לגייס את איטליה להפעלת לחץ אירופי על הרשות הפלסטינית להפסקת האלימות והפיגועים. במהלך הביקור, נפגש שרון עם נשיא איטליה קרלו צ'אמפי, ראש ממשלת איטליה סילביו ברלוסקוני ושר ההגנה האיטלקי. ב-17 בנובמבר 2003, שוב הגיע שרון לביקור בן שלושה ימים באיטליה, לאחר גל האנטישמיות שהתרחש באירופה ושוחח עם המנהיגים האיטלקיים.

במאי 2002, החליטו שלטונות המכס באיטליה, להטיל הגבלות על הייבוא מישראל, עם חיוב כספי על יבואני סחורות מישראל, שיוחזר רק אם יתברר כי מקור הסחורה אינו בהתנחלויות. משרד החוץ אמר כי זהו צעד חמור העלול להפסיק את יחסי המסחר של איטליה עם ישראל.

החל משנת 2004, החלו מאמצים איטלקיים גדולים לצירופה של ישראל לאיחוד האירופי. בנובמבר 2006 תמכו חברי פרלמנט איטלקים באיחוד האירופי בצירוף ישראל לאיחוד, ואף תכננו יוזמה ובה ישראל יכלה להציע את מועמדותה כבר באותו זמן, אך צירופה המלא ייעשה לאחר חתימת הסכם שלום עם הפלסטינים. בפועל יוזמות אלו לא פעלו, ונכון ל-2019, ישראל איננה חברה באיחוד האירופי.

ב-3 בנובמבר 2005, לאחר התבטאותו של נשיא איראן מחמוד אחמדינז'אד כי "יש למחוק את ישראל מהמפה", התקיימה ברומא שבאיטליה הפגנת תמיכה גדולה בישראל מול שגרירות איראן באיטליה במחאה על דבריה של איראן, וכללה כ-15 אלף מפגינים. במקביל נערכה הפגנה בת כ-2,000 אנשים תומכי ישראל, מול הקונסוליה האיראנית במילאנו. למחרת ההפגנה, התנוססו כותרות ראשיות באתרי החדשות האיטלקיים הגדולים שהעמידו את נושא התמיכה בישראל במרכז העניינים ודיברו על ההפגנה הגדולה שנערכה במדינה אמש. שגריר איראן זומן לשיחה במשרד החוץ האיטלקי, ושר הרפורמות האיטלקי קרא לגרש אותו מהמדינה.

בינואר 2009, בעת מבצע עופרת יצוקה, החלו להתקיים הפגנות גדולות נגד ישראל באיטליה. אירועי המחאה במדינה הלכו וצברו תאוצה, והגיעו לשיאם כאשר ב-9 בינואר 2009, חמישה אלמונים רעולי פנים פרצו למשרדי חברת הספנות הישראלית צים סמוך לעיר ונציה. יממה לאחר מכן, הופיעו ברחבי רומא כתובות נאצה אנטישמיות רבות, והפגנות המוניות נערכו בכל רחבי המדינה, בין השאר בעיר מילאנו, וארגון סוחרים מקומי קרא לחרם על חנויות יהודים. למרות ההפגנות לגנותה של ישראל, מרבית מנהיגי איטליה המשיכו לתמוך בישראל וגינו את פעילותו של חמאס ברצועת עזה.

ראש ממשלת איטליה סילביו ברלוסקוני היה ידוע בתמיכתו בישראל לאורך כל שנות הכהונה שלו. ב-1 בפברואר 2010, הגיע ברלוסקוני לישראל לביקור ממלכתי בן יומיים יחד עם עוד שבעה שרים איטלקיים. באותה שנה, כמה חודשים לאחר מכן, עורר ברלוסקוני סערה בקרב הקהילה היהודית באיטליה, לאחר שסיפר בדיחות על השואה בפומבי וזכה לגינויים רבים, אפילו מצד הוותיקן. ב-7 באוקטובר, השתתף ברלוסקוני בעצרת תמיכה בישראל שהתקיימה ברומא, גינה את איומיה של איראן כלפי ישראל, ואף הכריז כי הוא מרגיש "ישראלי".

ב-22 ביולי 2011, החליט שר החוץ האיטלקי להחרים את ועידת דרבן השלישית שתוכננה להתקיים בספטמבר, מאחר שלטענתו הפכה לבימה להטחת האשמות בישראל.

ב-15 במרץ 2012, נעצר צעיר בן 20 ממוצא מרוקני, בחשד שניסה לבצע פיגוע נגד בית הכנסת בעיר מילאנו. כמה חודשים לאחר שהכו בצפון איטליה בחודש אפריל רעידות אדמה רבות וגרמו לנזק רב, הגיע שר החוץ הישראלי אביגדור ליברמן ב-1 ביולי לאיטליה במטרה להעניק תרומה בשם איש עסקים קנדי-ישראלי לארבעה בתי חולים שדה בצפון המדינה למען נפגעי הרעידות. בנוסף, נשלחה לאזור האסון באיטליה משלחת ישראלית של מומחי טראומה על ידי ראש הממשלה. לאחר הרעידות, הוכרז על סטודנט ישראלי שנעדר במדינה, וב-8 באפריל, נמצאה גופתו של הסטודנט, שזוהה על ידי אביו ששהה במקום והיא הוטסה חזרה לישראל.

ב-13 ביוני 2013, נחת בישראל לביקור ראשון, ראש ממשלת איטליה החדש אנריקו לטה, במהלכו נפגש עם ראש הממשלה נתניהו.

ב-11 בדצמבר 2018 ביקר בישראל סגן ראש ממשלת איטליה ושר הפנים, מתאו סלביני, שידוע כאוהד ישראל. הוא נפגש עם ראש הממשלה ושרים נוספים. נשיא המדינה ראובן ריבלין הודיע שלא ייפגש עם סלביני.

ביוני 2023 החליטה ממשלת ישראל למנות את בני כשריאל לשגריר באיטליה, החל מקיץ 2024, אך נשיא איטליה, סרג'ו מטרלה, פסל את כשריאל על רקע עברו כראש עיריית מעלה אדומים וכראש מועצת יש"ע.

ב-21 באוקטובר 2023, במהלך מלחמת חרבות ברזל, הגיעה ראש ממשלת איטליה ג'ורג'יה מלוני לביקור בישראל לשם הבעת תמיכה וסולידריות ונפגשה עם ראש הממשלה בנימין נתניהו.

יחסים צבאיים
------------

התרגיל האווירי הגדול של איטליה וישראל בסרדיניה ב-2009
ביקור הרמטכ"ל גבי אשכנזי באיטליה ב-2010
ביקור הרמטכ"ל האיטלקי ביאג'יו אבראטה בישראל ב-2012
היחסים הצבאיים בין איטליה לישראל גם הם התפתחו בהדרגה, והחלו לתפקד לאחר הקמת מדינת ישראל, עם אימון טייסים ישראלים בבתי ספר לטיס באיטליה.

באוקטובר 2009, הותר לפרסום קיומו של תרגיל אווירי גדול בין חיל האוויר הישראלי לאיטלקי בסרדיניה, תרגיל שהיה אמור להתקיים עם חיל האוויר הטורקי ובוטל. בתרגיל תורגלו קרבות אוויר, תקיפות קרקעיות ותדלוק אווירי. ב-19 ביולי 2010, נפגש הרמטכ"ל גבי אשכנזי עם ראשי הצבא האיטלקי באיטליה. שנה לאחר מכן, בדצמבר 2011, שוב התקיים תרגיל משותף בין חילות האוויר של המדינות שהתקיים בישראל. התרגיל נמשך במשך חודשיים והתקיים בבסיס עובדה.

בסוף 2011, קיימה ישראל משא ומתן עם המדינות קוריאה הדרומית ואיטליה, על רכישת 30 מטוסי אימונים חדשים שיחליפו את מטוסי הסקייהוק הישנים שבבעלות חיל האוויר הישראלי. בנובמבר, גילתה קוריאה הדרומית כי ישראל חתמה על הסכם זיכרון דברים עם איטליה בנוגע לעסקה, והתלוננה בפני ישראל, כי משרד הביטחון שלה עבר על חוק חובת המכרזים, ונתן עדיפות לאיטליה. לעסקה ששווייה מוערך בכמיליארד דולר, הציעו הדרום קוריאנים את מטוס ה-T-50 שלהם, ואילו איטליה הציעה את מטוס ה-M-346. בסופו של דבר, החליטה ישראל לקנות את המטוסים האיטלקיים, וחברת תור שותפת התעשייה האווירית ואלביט מערכות, החליטה לממן כ-600 מיליון דולר מהעסקה ששווייה הוערך לבסוף ב-6.3 מיליארד דולר, 4 מיליארד מהם תכסה איטליה בקנייה של כלי נשק ישראליים בעתיד. מטוסי ה-M-346 הראשונים הגיעו לישראל באמצע שנת 2014. כחלק מעסקת התמורות, בתמורה ל-30 המטוסים האיטלקיים, תספק התעשייה האווירית לישראל לאיטליה לוויין תצפית ושני מטוסי התרעה, בעסקה של כחצי מיליארד דולר.

ב-7 בדצמבר 2012, דיווחה סוכנות הידיעות האיטלקית, כי משטרת איטליה סיכלה ניסיון הברחת נשק על ידי אזרח מצרי בעיר נאפולי, הודות למידע מודיעיני ישראלי מוקדם שהגיע לאיטליה. הניסיון כלל חמש מכולות מלאות באמצעי נשק, ביניהם משגרי רקטות. באוקטובר של אותה שנה, ביקר לראשונה רמטכ"ל איטליה בישראל, הגנרל ביאג'יו אבראטה, ונפגש עם הרמטכ"ל הישראלי בני גנץ.
ב21 בינואר 2024 חשף שר החוץ האיטלקי כי מדינתו הטילה אמברגו נשק על ישראל מאז שמחת תורה ה7 באוקטובר

יחסים מסחריים-כלכליים
---------------------

בשנת 1955 הוקמה לשכת המסחר והתעשייה איטליה-ישראל. בשנת 1993, קיבלה הלשכה הכרה רשמית מממשלת איטליה. באפריל 1968 נחתמה אמנת מס בין ישראל ואיטליה למניעת כפל מס בין שתי המדינות, וב-8 בספטמבר 1995 נחתמה אמנה חדשה.

באפריל 2008, נחתם הסכם תעופה בין איטליה לישראל המתיר לחברות תעופה נוספות של המדינות להפעיל טיסות ביניהן. בהסכם הוחלט כי כל צד יוכל להפעיל עד 26 טיסות שבועיות בקווי ישראל-איטליה, לעומת 20 טיסות שהיו לפני כן בחודשי הקיץ ו-15 בחודשי החורף.

ב-2 בפברואר 2010, חתם שר התמ"ת בנימין בן אליעזר, ביחד עם נציגי ממשלת איטליה וראש הממשלה האיטלקי על שלושה הסכמים של שיתופי פעולה; בתחום הכשרת עובדים עם שר הרווחה האיטלקי, בתחום המים עם השרה האיטלקייה לאיכות הסביבה, ובתחום הכלכלה עם שר הכלכלה האיטלקי. באוקטובר 2012, עם ביקורו של ראש ממשלת איטליה מריו מונטי בישראל, חתמו הוא ובנימין נתניהו על חמישה הסכמים להגברת שיתוף הפעולה הישראלי-איטלקי. בין ההסכמים, נחתם הסכם בתחום רישיונות הנהיגה, בין שר התחבורה ישראל כץ עם שר הכלכלה והתשתיות האיטלקי, ובו יוכלו נהגים ישראליים להמיר את רישיון הנהיגה שלהם באיטליה לרישיון איטלקי, ללא צורך במבחני נהיגה חוזרים, כך גם לנהגים איטלקיים השוהים בישראל. על פי נתוני משרד התמ"ת, ההסכם צפוי להקל על כ-40 אלף אנשי עסקים ישראליים השוהים באיטליה.

על פי נתוני התאחדות התעשיינים בישראל לשנת 2011, עלה הגירעון המסחרי של ישראל עם איטליה ב-77.5 אחוזים בתשעת החודשים הראשונים של השנה לעומת התקופה המקבילה אשתקד, והסתכם ב-1.3 מיליארד דולר. היצוא לאיטליה מישראל בתקופה זו של השנה עלה בארבעה אחוזים ועמד על מיליארד דולר, ואילו היבוא מאיטליה לישראל זינק ב-36 אחוזים ועמד על 2.35 מיליארד דולר. בשנת 2009, עמד הייצוא הישראלי לאיטליה על כמיליארד דולר, והייבוא ממנה עמד על 2.1 מיליארד דולר. בשנת 2010, עמד הייצוא על 1.2 מיליארד דולר, והייבוא על 2.4 מיליארד דולר.
בשנת 2011 כל הייבוא מאיטליה לישראל עמד על כשלושה מיליארד דולר. נתונים אלו הפכו את איטליה לשותפת הסחר השביעית בגודלה בעולם עם ישראל, ושלישית באירופה.

יחסים מדעיים-טכנולוגיים
-----------------------

שיתוף הפעולה המדעי עם איטליה החל בשנת 1971 עם חתימת הסכם מסגרת בין המדינות בתחום המדע. הסכם זה הביא לחתימתו של ההסכם הראשון לשיתוף פעולה במדע בין המדינות, אשר נחתם ביולי 1975. ביוני 2000 חודש ההסכם בין המדינות. בתוכנית שיתוף הפעולה שהחלה בשנת 2011 ושהוקצתה לה כשני מיליארד יורו, מומנו כ-11 פרויקטים בתחומי מחקר של אנרגיה מתחדשת, חקלאות ומזון.

באוגוסט 2003, אישרה קרן המחקר והפיתוח ישראל-איטליה 6 פרויקטים חדשים בהיקף של 5.9 מיליון יורו בין חברות איטלקיות וישראליות, בהשתתפות המדען הראשי במשרד התמ"ת ומנהל אגף המזרח התיכון במשרד החוץ האיטלקי.

בשנת 2008, הגיעה לישראל, במחווה לחגיגות ה-60 שלה, משלחת בת 30 מדענים איטלקיים במטרה לחזק את קשרי המדע בין המדינות.

ב-16 ביוני 2009, חתם שר המדע והטכנולוגיה דניאל הרשקוביץ בפריז, על הסכם שיתוף פעולה מחקרי במשימות חלל בין סוכנויות החלל של ישראל ואיטליה בנוכחות ראשיהם. שיתוף הפעולה כולל פיתוח משותף של לווייני תצפית ותקשורת בין המדינות.

ב-23 במאי 2011, הגיעה לישראל משלחת גדולה בתחום הביו-רפואה, הכוללים נציגים מהמוסד הלאומי לבריאות (ISS), מועצת המחקר הלאומי (CNR) והמוסד האיטלקי לטכנולוגיה (ITTׂׂ), נציגים מחברות תרופות גדולות באיטליה, נציגי בתי חולים ואוניברסיטאות איטלקיות ויועצים בתחום הביוטכנולוגיה לרגל תערוכת ביו-רפואה שנערכה בישראל. שנה לאחר מכן, באפריל 2013, הגיעו לישראל נציגים מ-30 ארגונים ותעשיות בתחום החלל באיטליה, כדי לקדם את שיתוף הפעולה עם תעשיית החלל בישראל, בהשתתפות ראשי סוכנויות החלל של שתי המדינות ושגריר ישראל באיטליה.

מ-11 באפריל עד 13 באפריל 2016 התקיים בארץ כנס מדעי בתחום של הפיזיקה של מערכות מחוץ לשווי משקל. הכנס התקיים באוניברסיטת בר-אילן ואורגן על ידי ד"ר עמנואל דלה טורה ושותפים איטלקיים נוספים. שגריר איטליה נכח בפתיחה של הכנס והזכיר את דברי ראש הממשלה בקשר לתנועת החרם נגד ישראל באומרו "מי שמחרים את ישראל מחרים את עצמו". הכנס סוקר בעיתונות בעברית ובאנגלית.

היחס לסכסוך הישראלי פלסטיני
---------------------------

ב-11 במאי 2011, השתתף ברלוסקוני בחגיגות יום העצמאות ה-63 למדינת ישראל ברומא בהשתתפותם של כ-1,000 אנשים, והבהיר כי יתנגד באו"ם להקמתה של מדינה פלסטינית בהצבעה שהתקיימה בספטמבר שלאחר מכן. חודש אחר כך, ב-12 ביוני, נחת ראש ממשלת ישראל בנימין נתניהו באיטליה ביחד עם עוד שרים, וקיים פגישה עם ראש ממשלת איטליה ברלוסקוני.

הקריאה להסכם שילומים עם איטליה
------------------------------

כבר מאז החל הסכם השילומים עם גרמניה החלו קריאות להכליל את איטליה בדרישות דומות מפני שאחרונה הייתה מעורבת בצורה משמעות במעשי השואה בכל השטחים בהם שלטה ובהם גם נתנה יד חופשית לגרמנים. עם זאת תכנות אלה לרוב נידחות מצד הרבה גורמים מעורבים אם בין מצד הממשלה האיטלקית שהדיפה בהכחשת כל קשר למעשה השואה ואיטליה ועם מצד גורמים בישראל אשר בימי ההם להיו מוכנים להכיר ולהאמין בשואה שהתרחשה גם במדינות מרוחקות אלה.

ראו גם
------

* יהדות איטליה

קישורים חיצוניים
----------------

ויקישיתוף מדיה וקבצים בנושא **יחסי איטליה–ישראל** בוויקישיתוף
* הרב אליעזר מלמד, חשיבות הידוק יחסי ישראל עם ממשלת איטליה, בטור רביבים
* סרטונים הכרת איטליה בישראל. מרץ **1949**, באתר ארכיון הסרטים הישראלי בסינמטק ירושלים
* ישראל, יחסים, איטליה, דף שער בספרייה הלאומית

הערות שוליים
------------

1. ↑  איטליה הכירה בישראל, קול העם, 26 בינואר 1949
2. ↑  ציר איטליה הגיע לישראל, דבר, 10 בנובמבר 1949
3. ↑  ישראל ואיטליה העלו את נציגויותיהן - לשגרירויות, על המשמר, 17 בינואר 1956
4. ↑  יחסי ישראל עם מדינות דרום אירופה, בקובץ תעודות למדיניות החוץ של מדינת ישראל, כרך 13, ארכיון המדינה
5. ↑  שגריר ישראל באוגנדה ימסור "העניינים" לנציג איטליה, מעריב, 3 באפריל 1972
6. ↑  עתי"ם, שרון באיטליה: להפעיל לחץ בינלאומי על הרשות, באתר ynet, 12 ביולי 2001
7. ↑  אלוף בן (רומא), שרון באיטליה: אנו עדים לגל גדול של שנאה ליהודים ולמדינת ישראל, באתר הארץ, 17 בנובמבר 2003
8. ↑  איתמר אייכנר ויוסי בר, איטליה: הגבלות על היבוא מישראל –"בגלל ההתנחלויות", באתר ynet, 5 בפברואר 2002
9. ↑  שרון פרדו, האיחוד האירופי? לא בשבילנו, באתר ynet, 22 באפריל 2009
10. ↑  מירון רפופורט‏, איטלקים בפרלמנט האירופי פתחו בקמפיין לצירוף ישראל לאיחוד, באתר וואלה!‏, 13 בנובמבר 2006
11. ↑  ניר מגל ורועי נחמיאס, הפגנה באיטליה: אל תמחקו את ישראל מהמפה, באתר ynet, 3 בנובמבר 2005
12. ↑  יוסי בר, רומא, אלמונים השחיתו את משרדי "צים" ליד ונציה, באתר nrg‏, 9 בינואר 2009
13. ↑  יוסי בר, רומא, הפגנות ענק נגד ישראל ברחבי איטליה, באתר nrg‏, 10 בינואר 2009
14. ↑  ברק רביד, ברלוסקוני ינחת היום לביקור ממלכתי של יומיים בישראל, באתר הארץ, 1 בפברואר 2010
15. ↑  ראש ממשלת איטליה מכה על חטא: "אני ישראלי", באתר ynet, 7 באוקטובר 2010
16. ↑  איטליה לצד ישראל- מחרימה את ועידת דרבן, באתר ערוץ 7, 22 ביולי 2011
17. ↑  סוכנויות הידיעות, חשד באיטליה: צעיר תכנן פיגוע בבית כנסת, באתר nrg‏, 15 במרץ 2012
18. ↑  טל שלו ויוסי מלמן‏, ליברמן ימסור תרומה לנפגעי רעש אדמה באיטליה, באתר וואלה!‏, 29 ביוני 2012
19. ↑  מומחי טראומה מישראל יגיעו למוקד הרעש באיטליה, באתר ‏מאקו‏, 8 באפריל 2009
20. ↑  רונן ליבוביץ` וחדשות nana10, נמצאה גופתו של הישראלי חוסיין חמדה, שנהרג באיטליה, באתר nana10‏, 8 באפריל 2009
21. ↑  ראש ממשלת איטליה נחת בישראל, באתר ערוץ 7, 30 ביוני 2013
22. ↑  אלדד בק, "הידידות האמיצה עם ישראל אינה ניתנת לערעור", באתר ישראל היום, ‏05/06/2018
23. ↑  הנשיא ריבלין לא ייפגש עם שר הפנים של איטליה בביקורו בישראל השבוע, באתר רוטר
24. ↑  הודעת מזכיר הממשלה בתום ישיבת הממשלה מיום 30 ביולי 2023, באתר משרד ראש הממשלה
25. ↑  בנצי רובין, ‏המינוי אושר: התפקיד החדש של בני כשריאל, באתר "סרוגים", 30 ביולי 2023
26. ↑  אור הלר, חילות האויר של ישראל ואיטליה ערכו תרגיל משותף בסרדיניה, באתר nana10‏, 19 באוקטובר 2009
27. ↑  הרמטכ"ל נפגש עם צמרת צבא איטליה, באתר ערוץ 7, 19 ביולי 2010
28. ↑  אחיקם משה דוד, שוב: תרגיל משותף עם חיל האוויר האיטלקי, באתר nrg‏, 17 בדצמבר 2011
29. ↑  עמוס הראל, קוריאה: ישראל חתמה על הסכם לרכישת מטוסים מאיטליה מאחורי גבנו, באתר הארץ, 9 בנובמבר 2011
30. ↑  אריה אגוזי, פרטים מההסכם עם איטליה על מטוס האימונים החדש, באתר IsraelDefense,‏ 20 בפברואר 2012
31. ↑  אורה קורן, מוטי בסוק, התעשייה האווירית תספק לאיטליה לוויין ו-2 מטוסים בחצי מיליארד דולר, באתר TheMarker‏, 19 ביולי 2012
32. ↑  "איטליה סיכלה הברחת נשק בעקבות מידע מישראל", באתר וואלה!‏, 8 בדצמבר 2012
33. ↑  רמטכ"ל איטליה ביקר השבוע בישראל, באתר צבא הגנה לישראל, 17 באוקטובר 2012
34. ↑  ברוכים הבאים לאתר לשכת המסחר והתעשייה ישראל-איטליה, באתר לשכת המסחר והתעשייה ישראל-איטליה
35. ↑  CONVENTION BETWEEN THE STATE OF ISRAEL AND THE ITALIAN REPUBLIC FOR THE PREVENTION OF DOUBLE TAXATION ON ESTATES AND INHERITANCES
36. ↑  אמנה למניעת כפל מס בין ישראל לבין איטליה
37. ↑  , באתר משרד התחבורה
38. ↑  ממשלת איטליה בארץ - שר התמ"ת יחתום היום שלושה הסכמים עם עמיתיו האיטלקיים - בתחומי המים, הכשרה מקצועית ושיתוף פעולה כלכלי, באתר משרד הכלכלה
39. ↑  מוטי בסוק, נתניהו ומונטי חתמו על 5 הסכמים לשיתוף פעולה בין ישראל ואיטליה, באתר TheMarker‏, 25 באוקטובר 2012
40. ↑  ישראל ואיטליה חתמו על הסכם בתחום רישיונות הנהיגה, באתר רכב ותחבורה
41. ↑  כתב כלכליסט, יחסי המסחר ישראל-איטליה: היצוא עלה ב-4%, אך היבוא זינק ב-36%, באתר כלכליסט, 13 בנובמבר 2011
42. ↑  סקירה כלכלית ישראל - איטליה, באתר לשכת המסחר תל אביב והמרכז
43. ↑  איטליה, באתר משרד המדע, הטכנולוגיה והחלל
44. ↑  הדס מנור, ‏קרן המו"פ איטליה-ישראל אישרה 6 פרויקטים חדשים בהיקף של 5.9 מיליון אירו, באתר גלובס, 4 באוגוסט 2003
45. ↑  איטליה תחזק את קשרי המדע-תעשייה עם ישראל: במחווה לשנת ה-60 למדינה יגיעו לישראל 30 מבכירי המדענים באיטליה, באתר Economist‏, 15 באפריל 2008
46. ↑  משרד המדע, ‏שת"פ בין סוכנויות החלל של ישראל ואיטליה בפיתוח לוויינים, באתר "הידען", 17 ביוני 2009
47. ↑  איטליה שלחה משלחת מומחים ענקית בתחום הביו-רפואה, באתר משרד הכלכלה, 23 במאי 2011
48. ↑  נציגים מ-30 ארגונים ותעשיות בתחום החלל מאיטליה הגיעו לישראל לקידום שיתופי פעולה, באתר משרד המדע, הטכנולוגיה והחלל, 7 באפריל 2013
49. ↑  אתר של הכנס
50. ↑  כישלון ל-BDS : טובי הפיזיקאים מאיטליה יגיעו לארץ
51. ↑  Italian and Israeli physicists confer at Bar-Ilan University
52. ↑  רונן מדזיני, ברלוסקוני: לא נתמוך במדינה פלסטינית באו"ם, באתר ynet, 11 במאי 2011
53. ↑  נתניהו: ארדואן? לא אנחנו דרדרנו את היחסים, באתר ynet, 13 ביוני 2011

| איטליהאיטליה יחסי החוץ של איטליה |
| --- |
| המזרח  התיכון | איחוד האמירויות הערביות • איראן • אלג'יריה • בחריין • טורקיה • ירדן • ישראל • כווית • לבנון • לוב • מצרים • מרוקו • סוריה • עומאן • ערב הסעודית • עיראק • (כורדיסטן העיראקית) • קטר • תוניסיה • תימן |  |
| אסיה | אוזבקיסטן • אינדונזיה • אפגניסטן • בהוטן • בנגלדש • ברוניי • הודו • המלדיביים • הפיליפינים • וייטנאם • טאיוואן • טג'יקיסטן • טורקמניסטן • יפן • לאוס • מונגוליה • מזרח טימור • מיאנמר • מלזיה • נפאל • סין • סינגפור • סרי לנקה • פקיסטן • קוריאה הדרומית • קוריאה הצפונית • קזחסטן • קירגיזסטן • קמבודיה • תאילנד |
| אירופה | אוסטריה • אוקראינה • אזרבייג'ן • איסלנד • אירלנד • אלבניה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גרמניה • דנמרק • הוותיקן • הולנד • הונגריה • הממלכה המאוחדת • יוון • לוקסמבורג • לטביה • ליטא • ליכטנשטיין • מולדובה • מונטנגרו • מונקו • מלטה • מקדוניה הצפונית • נורווגיה • סן מרינו • סלובניה • סלובקיה • ספרד • סרביה • פולין • פורטוגל • פינלנד • צ'כיה • צרפת • (קוסובו) • קפריסין • קרואטיה • רומניה • רוסיה • שוודיה • שווייץ |
| אפריקה | אוגנדה • אנגולה • אסוואטיני • אריתריאה • אתיופיה • בוטסואנה • בורונדי • בורקינה פאסו • בנין • גאנה • גבון • ג'יבוטי • גינאה • גינאה ביסאו • גינאה המשוונית • גמביה • דרום אפריקה • דרום סודאן • זימבבואה • זמביה • חוף השנהב • טוגו • טנזניה • כף ורדה • ליבריה • לסוטו • מאוריטניה • מאוריציוס • מאלי • מדגסקר • מוזמביק • מלאווי • הרפובליקה המרכז-אפריקאית • ניגריה • ניז'ר • נמיביה • סאו טומה ופרינסיפה • סודאן • סומליה • סיירה לאון • סיישל • סנגל • צ'אד • קומורו • הרפובליקה של קונגו • הרפובליקה הדמוקרטית של קונגו • קמרון • קניה • רואנדה |
| אמריקה | אורוגוואי • אל סלוודור • אנטיגואה וברבודה • אקוודור • ארגנטינה • ארצות הברית • איי בהאמה • בוליביה • בליז • ברבדוס • ברזיל • ג'מייקה • גואטמלה • גיאנה • גרנדה • דומיניקה • האיטי • הונדורס • הרפובליקה הדומיניקנית • ונצואלה • טרינידד וטובגו • מקסיקו • ניקרגואה • סורינאם • סנט וינסנט והגרנדינים • סנט לוסיה • סנט קיטס ונוויס • פנמה • פרגוואי • פרו • צ'ילה • קובה • קולומביה • קוסטה ריקה • קנדה |
| אוקיאניה | אוסטרליה • איי מרשל • איי שלמה • ונואטו • טובאלו • טונגה • מיקרונזיה • נאורו • ניו זילנד • סמואה • פיג'י • פלאו • פפואה גינאה החדשה • קיריבטי |
| ממלכת איטליה • איטליה הפאשיסטית |

| ישראלישראל יחסי החוץ של ישראל |
| --- |
| המזרח  התיכון | איחוד האמירויות הערביות • איראן • אלג'יריה • בחריין • (הרשות הפלסטינית) • טורקיה • ירדן • כווית • לבנון • לוב • מצרים • מרוקו • סוריה • עומאן • ערב הסעודית • עיראק • (כורדיסטן העיראקית) • קטר • תוניסיה • תימן |  |
| אסיה | אוזבקיסטן • אינדונזיה • אפגניסטן • בהוטן • בנגלדש • ברוניי • הודו • (הונג קונג) • המלדיביים • הפיליפינים • וייטנאם • טאיוואן • (טיבט) • טג'יקיסטן • טורקמניסטן • יפן • לאוס • מונגוליה • מזרח טימור • מיאנמר • מלזיה • נפאל • סין • סינגפור • סרי לנקה • פקיסטן • קוריאה הדרומית • קוריאה הצפונית • קזחסטן • קירגיזסטן • קמבודיה • תאילנד |
| אירופה | (אבחזיה) • אוסטריה • אוקראינה • אזרבייג'ן • איטליה • איסלנד • אירלנד • אלבניה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גרמניה • (גרמניה המזרחית) • (דרום אוסטיה) • דנמרק • הוותיקן • הולנד • הונגריה • הממלכה המאוחדת • (טרנסניסטריה) • יוון • לוקסמבורג • לטביה • ליטא • ליכטנשטיין • מולדובה • מונטנגרו • מונקו • מלטה • מקדוניה הצפונית • נורווגיה • סן מרינו • סלובניה • סלובקיה • ספרד • סרביה • (יוגוסלביה) • פולין • פורטוגל • פינלנד • (צ'כוסלובקיה) • צ'כיה • צרפת • (קוסובו) • קפריסין • קרואטיה • רומניה • רוסיה • (ברית המועצות) • שוודיה • שווייץ |
| אפריקה | אוגנדה • אנגולה • אסוואטיני • אריתריאה • אתיופיה • בוטסואנה • בורונדי • בורקינה פאסו • בנין • גאנה • גבון • ג'יבוטי • גינאה • גינאה ביסאו • גינאה המשוונית • גמביה • דרום אפריקה • דרום סודאן • זימבבואה • זמביה • חוף השנהב • טוגו • טנזניה • כף ורדה • ליבריה • לסוטו • מאוריטניה • מאוריציוס • מאלי • מדגסקר • מוזמביק • מלאווי • הרפובליקה המרכז-אפריקאית • ניגריה • ניז'ר • נמיביה • סאו טומה ופרינסיפה • סודאן • סומליה • (סומלילנד) • סיירה לאון • סיישל • סנגל • צ'אד • קומורו • הרפובליקה של קונגו • הרפובליקה הדמוקרטית של קונגו • קמרון • קניה • רואנדה |
| אמריקה | אורוגוואי • אל סלוודור • אנטיגואה וברבודה • אקוודור • ארגנטינה • ארצות הברית • איי בהאמה • בוליביה • בליז • ברבדוס • ברזיל • ג'מייקה • גואטמלה • גיאנה • גרנדה • דומיניקה • האיטי • הונדורס • הרפובליקה הדומיניקנית • ונצואלה • טרינידד וטובגו • מקסיקו • ניקרגואה • סורינאם • סנט וינסנט והגרנדינים • סנט לוסיה • סנט קיטס ונוויס • פנמה • פרגוואי • פרו • צ'ילה • קובה • קולומביה • קוסטה ריקה • קנדה |
| אוקיאניה | אוסטרליה • איי מרשל • איי שלמה • ונואטו • טובאלו • טונגה • מיקרונזיה • נאורו • (ניואה) • ניו זילנד • סמואה • פיג'י • פלאו • פפואה גינאה החדשה • קיריבטי |
| גופיםבינלאומיים | האו"ם • האיחוד האירופי • OECD • נאט"ו |
| יחסי החוץ של התנועה הציונית • החרם הערבי • נציגויות דיפלומטיות של ישראל בעולם • קבוצת I2U2 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007479966205171

 |